Diari Oficial de la Generalitat Valenciana


Sumari del DOGV 6792, del 08-06-2012 (2012/5567)

RESOLUCIÓ de 25 de maig de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay per la qual es reduïx l'ajuda concedida a la minisèrie Tarancón.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6792

Data del DOGV
:   08-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5567


Data del document
:   25-05-2012

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * producció audiovisual
    * ajuda pública
    * suport econòmic
    * indústria audiovisual
    * producció cinematogràfica
    * indústria cinematogràfica

RESOLUCIÓ de 25 de maig de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay per la qual es reduïx l'ajuda concedida a la minisèrie Tarancón. [2012/5567]  
Antecedents de fet  
  
Primer. Per la Resolució de 10 de març de 2009, de la presidenta de l'Institut Valencià de l'Audiovisual Ricardo Muñoz Suay, es van convocar les ajudes a la producció d'obres audiovisuals i cinematogràfiques que siguen portadores de mèrits artístics i culturals propis, i que es roden totalment o parcialment a la Comunitat Valenciana (DOCV núm. 6000 de 24 d'abril de 2009), d'acord amb la decisió de la Comissió Europea referent a l'Ajuda estatal N108/2009 en què es comunicava l'aprovació de l'esmentat règim d'ajudes.  
Segon. D'acord amb la resolució de convocatòria, la Vicepresidència de l'Institut Valencià de l'Audiovisual Ricardo Muñoz Suay va resoldre amb data 2 de juny de 2009 el nomenament dels membres de les comissions avaluadores per a la valoració dels projectes presentats.  
  
Tercer. La comissió avaluadora de les ajudes es va reunir en la seu de la Conselleria de Cultura i Esport el 9 de juliol de 2009. Per a la valoració dels projectes, les comissions van aplicar els criteris establits en les bases de la convocatòria.  
Quart. La comissió va emetre un informe en què s'especificava la valoració positiva de determinats projectes en aplicació de les bases de la resolució de convocatòria de les ajudes de 2009.  
Quint. Vist l'informe de la comissió avaluadora de les propostes presentades i la proposta del vicepresident de l'Institut Valencià de l'Audiovisual Ricardo Muñoz Suay, de conformitat amb les bases i posteriors modificacions de la convocatòria, la presidenta de l'Institut Valencià de l'Audiovisual Ricardo Muñoz Suay va resoldre l'adjudicació d'estes ajudes el 10 d'agost de 2009 (DOCV 6093, de 2 de setembre de 2009).  
  
Sext. El beneficiari ha realitzat una justificació de l'import de l'ajuda inferior a l'aprovat per la resolució d'adjudicació.  
  
Fonaments de dret  
  
La Presidència de l'Institut Valencià de l'Audiovisual i de la Cinematografia Ricardo Muñoz Suay és l'òrgan competent per a resoldre en virtut de la resolució de convocatòria.  
En conseqüència, a la vista de l'informe de l'Institut Valencià de l'Audiovisual i de la Cinematografia i acceptant la proposta del vicepresident de l'Institut Valencià de l'Audiovisual i de la Cinematografia, resolc:  
D'acord amb les bases de la resolució de convocatòria, reduir a 410.971,92- l'import de la subvenció atorgada amb càrrec als pressupostos de 2009 i 2010 a la minisèrie Tarancón, de l'empresa beneficiària Nadie es Perfecto PC SL, de conformitat amb la reducció de l'import justificat com a gasto local qualificable corresponent a l'exercici 2010.  
  
  
- Projecte: Tarancón  
Productora: Nadie es Perfecto PC SL. CIF: G03985800.  
Pressupost: 3.434.760 €.  
Gasto local qualificable realitzat: 2.568.574,51 €.  
Subvenció total (20% del 80% del gasto local qualificable): 410.971,92 €.  
Subvenció amb càrrec als pressupostos de 2009: 224.075 €.  
Subvenció amb càrrec als pressupostos de 2010: 186.896,92 €.  
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de l'Institut Valencià de l'Audiovisual i de la Cinematografia Ricardo Muñoz Suay, en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació de la present resolució.  
  
València, 25 de maig de 2012.- La presidenta de l'Institut Valencià de l'Audiovisual i de la Cinematografia Ricardo Muñoz Suay: Lola Johnson Sastre.